stanford-oval/wikipedia huggingface dataset:
פסילוציבין
פיזיולוגיה

פסילוציבין נספג בתוך הפה והקיבה. ההשפעה מתחילה תוך 10–40 דק' אחרי אכילת פטריה המכילה פסילוציבין, ונמשכת 2–6 שעות, תלוי בגודל המנה, בזן הפטריה, ובחילוף החומרים של האדם. מינון אופייני לצורכי הנאה הוא 10–50 מ"ג פסילוציבין. מצד שני, מספר קטן מאוד של אנשים רגישים לפסילוציבין בצורה יוצאת דופן כך שמנה קטנה בסביבות ה2 מ"ג יכולה לתת השפעה שנותנת בדרך כלל מנה בינונית או גדולה. כמו כן, ישנם אנשים שיצרכו מנה גדולה של פסילוציבין ויקבלו השפעה של מנה קטנה. המטאבוליזם האינדיבידואלי והכימיה במוח, משחקים תפקיד גדול באופן שבו יגיב אדם לפסילוציבין.
פסילוציבין עובר מטאבוליזם בעיקר בכבד, שם הוא הופך לפסילוצין. הוא מתפרק על ידי האנזים מונואמין אוקסידאז (monoamine oxidase). מעכבי MAO מחזיקים את השפעת הפסילוציבין לפרק זמן ארוך יותר. אנשים המשתמשים ב MAOI לצרכים רפואיים או כדי לחזק את חוויית הפטריות, יחוו השפעה מאוד חזקה.
סבילות פיזית ונפשית לפסילוציבין נבנית ונעלמת במהירות. שימוש בפסילוציבין יותר מ3–4 פעמים בשבוע עלול להפחית את האפקט של הפסילוציבין. הסבילות נעלמת תוך מספר ימים, כך שאנשים המשתמשים בפסילוציבין באופן תדיר עושים זאת בהפרשים של 5–7 ימים כדי לא לפתח סבילות לחומר.
מחקר קטן-היקף העלה שפסילוציבין מדכא פעילות בקליפת המוח הקדם-חזיתית התיכונה ורכס החגורה האחורי, מחקרים רבים קודמים העלו שפעילות-יתר באזורי מוח אלו קשורה קשר הדוק לדיכאון.
השפעות פיזיולוגיות ונפשיות

השפעות הפסילוציבין מגוונות מאוד ותלויות במצב הרוח הנוכחי של האדם ובאווירה כולה. בתחילה ירגיש האדם תחושת נמנום, בלבול, ואופוריה או לפעמים דכדוך. במנות קטנות, יתרחשו אפקטים הלוצינוגנים, כולל העצמה של צבעים, והנפשה של צורות גאומטריות. יופיעו גם הזיות בעיניים עצומות, האדם יראה צורות גאומטריות צבעוניות והמשכיות דמיונית עשירה. במנות גדולות יותר, האפקטים ההלוצינוגנים יתחזקו והאדם יהיה פחות חברתי ויותר מכונס בעצמו. הזיות בעיניים פתוחות נפוצות יותר, ויהיו מאוד מפורטות, לעיתים רחוקות הן יתבלבלו עם המציאות. דווחו גם עיוותים בתחושת הזמן בקרב משתמשי פסילוציבין.
משתמשים החווים חוויה נעימה יהיו נלהבים, ירגישו תחושה של חיבור לאחרים, לטבע, וליקום, ותחושות ורגשות מוגברים אחרים. חוויות קשות או "טריפים רעים" יקרו ממספר סיבות. התנסות בפסילוציבין במצב פיזי/נפשי לא טוב, או בסביבה לא תומכת, עלולה לגרום לחרדות. בעיות פסיכולוגיות רדומות עלולות להתעורר בעקבות חוויה חזקה הקשורה להתנסות בפסילוציבין.
בשנת 2006, קבוצת חוקרים מאוניברסיטת ג'ונס הופקינס ובראשם רונלד גריפית', ערכו ניסוי ובו העריכו את המעמד של חוויה רוחנית מול ההשפעות של חוויית הפסילוציבין; הדיווח הזה פורסם בעיתון "פסיכופרמקולוג'י" (psychopharmacology). במחקר השתתפו 36 מתנדבים שלא התנסו בעבר בהלוצינוגניים, הם קיבלו פסילוציבין וריטלין בשני סשנים נפרדים, הסשן של הריטלין שימש כפלצבו ולצורכי בקרה. בשני הסשנים לא ידעו האנשים אם קיבלו פסילוציבין או את הריטלין. הדירוג של החוויה הרוחנית נמדד על ידי שימוש בשאלון על החוויה המיסטית שנכתב על ידי ראלף הוד (Ralph W Hood). כ 61% מהמתנדבים דיווחו על "חוויה מיסטית לחלוטין" אחרי סשן הפסילוציבין שלהם, בעוד ש 13% בלבד דיווח על חוויה כזאת אחרי סשן הריטלין. חודשיים לאחר ההתנסות בפסילוציבין, 79% מהמשתתפים דיווחו על עליה מתונה עד גבוהה בתחושת הסיפוק שהם חווים מהחיים. כ-36% מהמשתתפים דיווחו על חוויה חזקה עד חזקה מאוד של דיספוריה (ההפך מאופוריה) בנקודות מסוימות בסשן של הפסילוציבין (לעומת הסשן של הריטלין שבו לא דווחו חוויות דומות), כאשר שליש מהם חוו דיספוריה במהלך כל הסשן. האפקטים השליליים האלה דווחו רק לצורכי שליטה של החוקרים ולא הייתה להם כל השפעה לטווח ארוך על המתנדבים. בדיקה מאוחרת יותר, 14 חודשים אחרי ההתנסות בפסילוציבין, הראתה שהמשתתפים המשיכו לייחס משמעות אישית עמוקה לחוויה. המחקר הזה פורסם במדיה באופן נרחב. צוות החוקרים הזהירו שהשימוש בהלוצינוגנים שלא תחת פיקוח עלול להביא לכך שחרדה וטריפ רע יובילו לפגיעה במשתמש. מחקרים מאוחרים יותר של צוות החוקרים הזה חקרו את היחס של מנת פסילוציבין לאפשרות לחוויה מיסטית במתנדבים בריאים ואם החוויה המיסטית של המתנדבים שהשתמשו בפסילוציבין יכולה לעזור לחרדות ודיכאונות הנגרמים עקב מחלת הסרטן.
הערות שוליים

1 2  http://www3.imperial.ac.uk/newsandeventspggrp/imperialcollege/newssummary/news_24-1-2012-10-39-58
↑  FDA Approves Landmark Psilocybin Trial for Treatment-Resistant Depression, HCP Live, ‏2018-08-24 (באנגלית)
↑  Veronica Salib, FDA Approved Psilocybin Investigational New Drug Application, pharmanewsintel.com, ‏27/9/2022
| --- | --- |
בקרת זהויות :  NLI: 987007546182105171  NKC: ph973165 
היכולת של פסילוסיבין לגרום לעיוותים תפיסתיים קשורה להשפעתו על פעילות קליפת המוח הקדם-מצחית.
יחסי הודו–סין

| יחסי הודו–סין |
| --- | --- |
הודו: הרפובליקה העממית של סין


הודו: סין
שטח (בקילומטר רבוע)
3,287,263: 9,596,967.75
אוכלוסייה
1,456,341,691: 1,417,968,458
תמ"ג (במיליוני דולרים)
3,549,919: 17,794,782
תמ"ג לנפש (בדולרים)
2,438: 12,549
משטר
רפובליקה סוציאליסטית פדרלית: רפובליקה עממית

יחסי הודו–סין הם היחסים הדו-צדדיים בין הרפובליקה של הודו לבין הרפובליקה העממית של סין. קיימות מערכות יחסים תרבותיות, כלכליות ופוליטיות בין תת-היבשת ההודית לאזור התרבות הסיני כבר מתקופות קדומות. היחסים המודרניים בין המדינות החלו בשנת 1950, כאשר הודו סיימה את הקשרים הרשמיים עם הרפובליקה הסינית (טאיוואן) וקיבלה את ממשלת הרפובליקה העממית של סין כממשלתה הלגיטימית של סין.
היסטוריה

ההיסטוריה של יחסי סין-הודו מתוארכת למאה השנייה לפני הספירה. דרך המשי שימשה דרך תחבורה לחילופי טובין, סחורות ורעיונות. הבודהיזם הועבר מהודו לסין במאה הראשונה לספירה.
את המקורות של הבודהיזם הסיני ניתן לייחס להודו העתיקה. מהמאה השלישית למאה השביעית התפתח הבודהיזם לדת משפיעה בסין. המפיצים הראשונים של הבודהיזם היו סוחרים ובעלי מלאכה, אשר נשאו לאורך דרך המשי את אמונתם מהודו לסין. שושלת טאנג הסינית (581–907) נחשבת לשיא הזוהר של הבודהיזם. מנטזות ואמנות הושפעו מהבודהיזם, כמו טכניקות הציור ואומנות גנדהרה.
בהודו, הבודהיזם הוחלף על ידי ההינדואיזם, ומאוחר יותר על ידי האסלאם. כיום 6.1 אחוזים מהאוכלוסייה בסין הם בודהיסטים, יותר מהודו שבה רק 0.8 אחוזים הם כאלו. בסין ישנם כ-20,000 מקדשים בודהיסטים וכמה מנזרים בודהיסטים, וכ-200,000 נזירים בודהיסטים.
יחסים פוליטיים

במערכת היחסים הפוליטית בין הודו לסין, סכסוך הגבולות בהימלאיה, שנמשך כבר עשרות שנים, גורם לחוסר אמון מצד שני הצדדים. בשנת 1962, המחלוקות הסלימו למלחמת גבולות למשך חודש. באפריל 2013 שתי המדינות חוו משבר קשה, כאשר כוחות סיניים חדרו לשטח הודי והקימו מחנה צבאי.
יחסים פוליטיים > סכסוכי גבולות

כאשר הבריטים נסוגו מהודו בסוף שנות ה-40 והודו קיבלה עצמאות, הם סימנו את הגבולות באופן שרירותי, כמו קו מקמהון. במשך עשרות שנים הייתה מחלוקת לגבי מסלולו המדויק של הגבול באורך 3,500 ק"מ, מה שגרם לסכסוכים רבים, כמו מלחמת הגבולות ההודית-סינית בשנת 1962. שר החוץ ההודי, ג'ווהרלל נהרו, ניסה לדון כדי לפייס את הסכסוך, אך עדיין היו עימותים על טיבט, המהווה אזור חיץ גאוגרפי ופוליטי לשתי המדינות.
מלחמת הודו–סין החלה ב-20 באוקטובר 1962 בין צבא השחרור העממי לכוחותיה המזוינים של הודו, והעילה הראשונית למלחמה הייתה על אזור הגבול ההימלאי בארונאצ'ל פרדש, שבסין נקרא דרום טיבט. ההתנגשות הכבדה הראשונה בין הכוחות הייתה התקיפה הסינית על הפטרול ההודי, צפונית לקו מקמהון. העימות התרחב גם לאזור אקסאי צ'ין בו ראתה סין אזור אסטרטגי, שכן דרכו יוכל לעבור הכביש המהיר הלאומי שלה, בין המחוזות המנהליים טיבט ושינג'יאנג. בסופה של המלחמה כבשה סין את שני אזורי המחלוקת והכריזה על הפסקת אש חד-צדדית שנכנסה לפועל ב-20 בנובמבר 1962 בחצות.
מלחמת הודו–סין הייתה מלחמה הררית בעיקרה, והקרבות הגדולים בה התבצעו בגובה של מעל ל-4,250 מטרים. קרבות אלו היו בעיה לוגיסטית לשני הצדדים. לאחר המלחמה בוצע שינוי רחב בצבא ההודי כדי להכינו למאבקים דומים בעתיד. הפסדה של הודו במלחמה גם גרם לביקורת קשה על ראש הממשלה ההודי ג'ווהרלל נהרו, שנתפש כאחראי לכישלון ועל שר ההגנה שלו, קרישנה מנון, שאולץ להתפטר. אף על פי שהמלחמה נמשכה חודש בלבד, היחסים בין המדינות התדרדרו בשנות ה־60 וה-70, ומאופיינים מאז בחוסר אמון. ברית המועצות תמכה בהודו במלחמה זו, מה שהחמיר עוד יותר את היחסים המתוחים שכבר היו בין סין לברית המועצות. בעקבות כך, סין החלה לסייע לאויב של הודו, פקיסטן.
בשנת 1971 התקשרה הודו בהסכם שלום, ידידות ושיתוף פעולה עם ברית המועצות. בתמורה, סין חתמה על חוזה עם אויבת הודו, פקיסטן. באותה שנה הצטרפה סין לאו"ם, ובניגוד להודו הפכה לחברה קבועה במועצת הביטחון עם זכויות וטו.
משנות ה-90 היחסים השתפרו דרך ביקורי מדינה, עד שהושג הסכם גבול בשנת 1993 שהביא לשביתת נשק בין שתי המדינות.
במאי 2020 החלה הסלמה בסכסוך הגבולות כאשר לטענת ההודים, חיילים סינים נכנסו לטריטוריית לדאק שבשליטת הודו, והקימו שם אוהלים ועמדות שמירה.
ביוני 2020 נהרגו 20 חיילים הודים ו-43 . חיילים סינים, בעימות עם צבא סין בעמק גלוואן שבאזור לדאק. מאוחר יותר שחררה סין 10 חיילים הודים שלקחה בשבי.
יחסים פוליטיים > סכסוך על משאבי מים

לאספקת המים של שתי המדינות יש פוטנציאל עצום לסכסוך. אספקת המים בהודו מובטחת, בין היתר, על ידי ברהמפוטרה, שמקורה בהימלאיה בשטח סיני. צורכי המים הסיניים עלו בשנים האחרונות בגלל הבצורת בצפון מזרח המדינה והגידול בצמיחה הכלכלית. פרויקט העברת המים השאפתני דרום-צפון, בו סין מוליכה מים מאזור ההימלאיה לבייג'ינג, והקמת מפעלי כוח מים לאורך ברהמפוטרה מובילים למחסור במים בבנגלדש והודו, כך שמתעוררים סכסוכים בשל כך.
יחסים פוליטיים > מדיניות אקלים בינלאומית

כמעצמות מרכזיות באסיה, הודו וסין תורמות תרומה משמעותית לאפקט החממה האנתרופוגנית, מכיוון שהן נמצאות בראש העולם מבחינת צריכת אנרגיה. סין דורגה במקום הראשון עם פליטות שנתיות של 6.1 מיליארד טון בשנת 2016, לפני ארצות הברית והודו. שתי המדינות סובלות מזיהום אוויר אדיר, מה שמאלץ אותן לשתף פעולה בתחום זה. בפסגת האקלים בדצמבר 2015 קבעה הודו יעדים נמוכים יותר מסין, בה היא לא רצתה להפחית את גזי החממה, אך שתי המדינות התבטאו בעד חוזה המחייב על פי החוק הבינלאומי. לאחר שארצות הברית וסין אשררו את אמנת פסגת האקלים בפריז בשנת 2015, רק הודו כמקור השלישי בגודלו לפליטת פחמן דו-חמצני, עוד לא אשררה את האמנה. ב-2 באוקטובר 2016 אשררה גם הודו את האמנה, מה שהיווה צעד חשוב לקראת סיום הסכם האקלים הראשון המחייב באופן גלובלי.
יחסים כלכליים

מאז תחילת המאה ה-21, סין והודו עלו בשיעורי הצמיחה השנתיים בתוצר מקומי גולמי מ-5% ל-10% או יותר, ובכך תפסו את מקומם כשווקים העתידיים. שתי המדינות חברות במדינות BRICS, הנמצאות בין הכלכלות המתעוררות.
בשנת 2016 הייתה כלכלת הודו בשיעור צמיחה כלכלי של 7.62% מהתמ"ג, בעוד שכלכלת סין צמחה ב–6.59% בלבד בשנת 2016; הגידול בתפוקה הכלכלית צנח משמעותית. בשנים האחרונות סין והודו העריכו זו את זו כשותפות, במיוחד בתחום הכלכלי. שתי המדינות מקוות להחלפת סחורות מתפתחת באופן דינמי בין שתי המדינות, מה שיכול לעזור להן להמשיך בצמיחה כלכלית. סין הפכה לשותפה הכלכלית הגדולה ביותר של הודו. היקף הסחר הדו-צדדי גדל יותר מאשר פי 20 בין השנים 2000 ל-2012. עם זאת, הודו מרגישה מאוימת מהכוח הכלכלי של סין ומהאסטרטגיה שנקראת "שרשרת פנינים", בה סין נכנסה לשיתוף פעולה כלכלי עם מדינות שכנות להודו, ובכך מקיפה אותה. עם זאת, נרשמה נורמליזציה פרגמטית של היחסים בין סין להודו בשנים האחרונות.
יחסים כלכליים > השוואה כלכלית של סין והודו

סין והודו מושוות לרוב כלכלית. בשתי המדינות יש את האוכלוסיות הגדולות בעולם. פוטנציאל הצמיחה ושוקי המכירות לסחר עולמי הם עצומים, ואילו שוק העבודה זול.
הודו מופיעה כמיקום להשקעות מיקור חוץ יותר אטרקטיבי מאשר סין, משום שהיא מציעה שילוב של ליברליזם, כוח עבודה זול ואנגלית כשפה משותפת. סין, לעומת זאת, נותרה מדינה אוטוריטרית שהעבודה בה הולכת ונעשית יקרה יותר. עם זאת, הודו תצטרך לשפר את התשתית שלה, מכיוון שדרכי התנועה ורשתות החשמל כבר עמוסות. משיכות הון זרות יכולות לממן פרויקטים של תשתיות, אך לשם כך הכלכלה ההודית צריכה להיות פתוחה יותר להשקעות זרות.
נציגויות דיפלומטיות

השגרירות ההודית בבייג'ינג הוקמה בשנת 1950. השגרירות נסגרה זמנית בשנת 1962, אך נפתחה מחדש בשנת 1976. בנוסף לשגרירות הודו בבייג'ינג, להודו יש 2 קונסוליות בגואנגג'ואו ושאנגחאי. מאידך, סין מחזיקה בהודו שגרירות בניו דלהי ו-2 קונסוליות בקולקטה ומומבאי.
האח הגדול עונה 10

| --- | --- |

האח הגדול
 סוגה:  תוכנית מציאות
 בימוי:  רועי עוז-פרבשטיין
 מנחים:  לירון ויצמן גיא זו-ארץ
 זוכים:  תקוה גדעון
 פרסים:  מיליון ש"ח
 ארץ מקור:  ישראל
 שפות:  עברית
 הפקה
 אתר צילומים:  בית האח הגדול, קריית התקשורת נווה אילן
 אורך פרק:  90–120 דקות (ברוטו)
 שידור
 רשת שידור:  ערוץ 13  האח הגדול LIVE (ערוץ 26)
 תקופת שידור מקורית:  1 בינואר 2020 – 4 באפריל 2020 (95 ימים)
 קישורים חיצוניים
 אתר התוכנית
 
 → עונה תשיעיתעונה אחת עשרה ←
האח הגדול עונה 10 היא העונה העשירית של תוכנית המציאות הישראלית "האח הגדול", והעונה השלישית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-1 בינואר 2020. הגמר נערך ב-4 באפריל, ובסופו ניצחה הדיירת תקוה גדעון. את העונה הנחו גיא זו-ארץ ולירון ויצמן.
על העונה

בדומה לשאר העונות, גם הפעם מבנה הבית השתנה כולו, בנוסף לכניסה. המאפיין הייחודי בבית הוא המיטה הגדולה בחדר השינה, שהיא גם המיטה היחידה בחדר.
זוהי העונה הרגילה הראשונה בה מנחה לירון ויצמן עם גיא זו-ארץ, לאחר שהם הנחו יחד את עונת ה-VIP השלישית, ולאחר פרישתם של אסי ישראלוף ועפר שכטר, שהוחלפו על ידי זו-ארץ, אחרי עונה אחת בלבד (עונה 9). במקביל, הדוגמנית עדן פינס, "האחות הדיגיטלית", דיווחה על כל מה שקורה בפייסבוק, באינסטגרם, באתר ובאפליקציה של התוכנית.
בתחילה היו אמורים להיכנס 15 דיירים ביום הראשון, אבל הכניסה של אוראל אלוש – דוגמן פלאס סייז וגיי מוצהר – בוטלה, אחרי שגילה עטיפה של תרופת "ציפרלקס" ברצפת בית המלון, וחשש שייעשה בה שימוש ללא ידיעתו.
על אף היותה העונה הרגילה העשירית שהופקה לתוכנית, היא שווקה בגופי השידור השונים כ"עונה 2", שכן הייתה העונה הרגילה השנייה של התוכנית ברשת מדיה.
במהלך העונה התרחשו הבחירות לכנסת ה-23. לדיירים שרצו להצביע ניתנה האפשרות לעשות זאת, והם לוו לקלפי על ידי אנשי הפקה, שמנעו מהם מגע עם הקהל הרחב. במרץ 2020 בניגוד לכלל המונע מן הדיירים לקבל מידע אודות המתרחש מחוץ לבית, דווחו הדיירים על התפרצות נגיף הקורונה בישראל. זוהי הפעם השנייה בתולדות התוכנית בה דיירים מקבלים מידע כזה מהאח הגדול במצב חירום, אחרי שבפעם הקודמת זה קרה בעונה השישית, כאשר ישראל נלחמה במבצע צוק איתן.
גמר העונה התקיים ב-4 באפריל, לראשונה ללא קהל בעקבות מגפת הקורונה, והעמיד את מספר ימי העונה על 95 ימים, מה שהפך את העונה הזו לעונה הרגילה השנייה הקצרה ביותר בתולדות "האח הגדול" בישראל, אחרי העונה הרביעית (93 ימים).
פרק הגמר זכה לרייטינג הגמר הגבוה ביותר מאז פיצול ערוץ 2 ברשת 13, והוא עמד על 25.2% וכמעט 800 אלף צופים. ממוצע העונה עמד על 17.5%, הממוצע הנמוך ביותר שידעה התוכנית, אולם לא בהפרש ניכר מהעונות הקודמות (ממוצע עונת הVIP ששודרה לפני כן עמד על 17.6% והממוצע של העונה הראשונה ברשת בקיץ 2018 עמד על 17.9%).
דיירי הבית

רשימת 21 הדיירים שנכנסו לבית האח הגדול לפי סדר כניסתם (כולל זמניים):
דיירי הבית > דיירים שנכנסו בכניסה הראשונה

חגית היימן – בת 36, רווקה, מהרצליה
ליאור דואק – בן 28, רווק, מהרצליה פיתוח
תקוה גדעון – בת 31, רווקה, מחולון
יוסי אורפלי – בן 67, נשוי +1, מתל אביב
מישל מיכייב – בת 21, בזוגיות, מרמת גן
יעל פפר – בת 46, רווקה +8, מגדרה
ירדן אדרי – בת 26, רווקה, מקריית מוצקין
אדם אליוף – בן 22, רווק, מתל אביב
רונן פייגנבוים – בן 44, נשוי +3, מהוד השרון
ניר אבישי כהן – בן 38, רווק, מאלמגור
אמלי פרי – בת 34, גרושה מאורסת +3, מנתניה
גדי פניבילוב – בן 22, נשוי +1, מקריית חיים
רות אלבז – בת 31, רווקה, מתל אביב
אסיף אלקיים – בן 28, רווק, מפוריה
דיירי הבית > דיירים שנכנסו בכניסה השנייה

אודליה סוויסה – בת 34, נשואה +4, מירוחם
כפיר כהן – בן 34, רווק, מתל אביב
אלון וולקוביצקי – בן 47, רווק, מפתח תקווה
שירלי סידיק – בת 25, רווקה, מתל אביב
פול טשגיאן – בן 26, רווק, מחיפה
נועם לוי – בת 22, רווקה, מגני תקווה
דיירי הבית > דיירים זמניים

אורן חזן – בן 38, נשוי +2, מאריאל
התרחשויות בולטות

בתחילת עונה זו נכנס ניר אבישי כהן, אשר עד הכניסה לבית שימש כדובר ארגון השמאל "שוברים שתיקה". כניסה זו נחשבת ברשתות החברתיות לכניסה שנויה במחלוקת, בעקבות המאפיינים של הארגון עצמו. ניר קיבל מהאח הגדול משימה סודית, בה היה צריך להתחזות למתנחל ימני דתי, מה שמנוגד למה שמאפיין אותו.
ביום ה-4 נכנס הפוליטיקאי וחבר הכנסת ה-20 אורן חזן לבית האח הגדול. הוא נכנס לתקופה של שבוע בלבד.
ביום ה-12 ניסתה ירדן לתאם הדחות עם דייר אחר. בעקבות כך נכנסה באופן אוטומטי לרשימת ההדחה.
ביום ה-12 במסגרת משימה נקבע שלאורך העונה תקוה לא תוכל להעמיד דיירים להדחה ואדם יהיה ברשימת ההדחה באופן אוטומטי.
ביום ה-26 ניסתה אמילי לתאם הדחות עם דייר אחר. בעקבות כך נכנסה באופן אוטומטי לרשימת ההדחה.
ביום ה-31, במהלך ישיבת התקציב, התרחש עימות בין אסיף וליאור. ליאור התרגז בנוגע לאחד הפריטים שמופיעים ברשימת התקציב ושלדעתו לא אמור להיות שם, התפרץ קדימה ומחק אותו באצבעו. אסיף, שעמד לידו, קרא לעברו ואז דחף את ידו לאחור, מה שגרם לליאור לדחוף בחזרה. בעקבות העימות האח הגדול נתן אזהרה לאסיף וליאור.
ביום ה-43 ליאור גילה לתקווה שהעמיד להדחה את אדם ובכוונתו להמשיך כך, בעקבות כך נכנס באופן אוטומטי לרשימת ההדחה.
ביום ה-49 אלון, אחד הדיירים שנכנסו בכניסה השנייה, סיפר על אירועים שהתרחשו מחוץ לבית כמה וכמה פעמים, בעקבות כך גורש מהבית שלושה ימים לאחר שנכנס.
ביום ה-53, לראשונה בתולדות התוכנית בישראל, הדיירים שמו במעטפה שם של דייר שהם רוצים שיודח מהבית. לאחר מכן, הדיירים שמו את התמונה בפומבי על גלגל שהסתובב בסיום הפרק. לדיירי הבית נאמר שהדייר שהגלגל נעצר על תמונתו יודח מיידית מהבית, אלא שבפועל מדובר בהדחה מזויפת והדייר שנבחר למעשה ישהה בסוויטה וישפיע על אירועים בבית.
ביום ה-60, לראשונה בתולדות התוכנית בישראל, שלושה דיירים - יוסי, אסיף ואודליה, יצאו מהבית לנאום לפני הקהל באולפן ודיירי הבית על מנת לשכנע אותם לבחור בהם לראשות ממשלת בית האח. בנוסף, באותו הערב התקיימה הדחה בה הועמד אסיף. אם אסיף היה מודח, המירוץ היה ממשיך רק בין אודליה ויוסי. בסופו של דבר, אסיף לא הודח.
ביום ה-62 (יום הבחירות), יומיים לאחר הדחתו של כפיר, שודר משדר מיוחד שבו התקיימה הדחה נוספת. בנוסף, באותו היום דיירי הבית בחרו את ראש הממשלה שלהם ואת ראש ממשלת הבית שלהם. ראש ממשלת הבית הנבחר הוא יוסי.
ביום ה-62, לראשונה באח הגדול, יוסי, ראש ממשלת הבית, התבקש להכריע את ההדחה בין שתי הדיירות שקיבלו את מספר הקולות הנמוך ביותר מהצופים. הדיירות היו נעם ושירלי. לבסוף, יוסי בחר להדיח את נעם בטענה שהמתמודדת השנייה, שירלי, נמצאת בתחילתו של קשר זוגי עם אחד מדיירי הבית (אדם אליוף) והוא אינו רוצה להפריד ביניהם.
ביום ה-62, ניתנה לדיירים האפשרות לצאת בליווי צוות ההפקה מהבית לצורך הצבעה בבחירות בקלפי אליה כל אחד רשום, כדי להימנע מחשיפה לאנשים בעת השהות מחוץ לבית. בסוף היום, האח הגדול שידר עבורם את מדגם הבחירות של "חדשות 13".
ביום ה-74, לראשונה מאז העונה השישית של "האח הגדול" בעקבות מבצע צוק איתן ב-2014, התקיימה הדחה ללא קהל וללא משפחות הדיירים, וכל זה על פי הנחיות משרד הבריאות בעקבות מגפת הקורונה.
האח הגדול, עונה 2, פרק 38: האח הגדול חוזר הביתה, באתר חדשות 13, 20 במרץ 2020
ביום ה-95, לראשונה בתולדות התוכנית בישראל, התקיים אירוע הגמר ללא קהל. במקום זאת, כמעין הדמיית נוכחות קהל באולפן, נראו ונשמעו ברחבי האולפן עשרות צופים מבתיהם באמצעות שידור וידאו ברשת האינטרנט. זאת בהתאם להנחיות משרד הבריאות בעקבות התפרצות נגיף הקורונה בישראל.
מספר העמדות להדחה לדייר

|  | שבוע 1 | שבוע 2 | שבוע 3 | שבוע 4 | שבוע 5 | שבוע 6 | שבוע 7 | שבוע 7 | שבוע 8 | שבוע 9 | שבוע 9 | שבוע 10 | שבוע 11 | שבוע 12 | שבוע 12 | שבוע 13 | שבוע 13 | הגמר | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| תקוה | — | 2 | 1 | 1 | 1 | 1 | 1 | 0 | 0 | — | 0 | 2 | 3 | 3 | — | — | — | מקום ראשון | 15 |
| ירדן | — | — | 2 | 1 | 0 | 2 | 0 | 1 | 4 | — | 0 | 0 | 0 | 4 | — | — | — | מקום שני | 14 |
| אסיף | — | 0 | 1 | 1 | 3 | 5 | 1 | 1 | 5 | — | 2 | 1 | 1 | 2 | — | — | — | מקום שלישי | 23 |
| גדי | — | 4 | 4 | 2 | 0 | 0 | 1 | 0 | 0 | — | 0 | 0 | 0 | 0 | — | — | — | מקום רביעי | 11 |
| אודליה | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | 0 | 0 | 2 | — | 0 | 2 | 5 | 4 | — | — | — | מקום חמישי | 13 |
| אדם | — | — | — | 1 | 2 | 5 | 0 | 0 | 2 | — | 4 | 0 | 0 | 1 | — | — | — | הודח | 15 |
| יוסי | — | 2 | 0 | 0 | 1 | 0 | 0 | 0 | 1 | — | 0 | 0 | 2 | 0 | — | — | הודח | הודח | 6 |
| ליאור | — | 2 | 1 | 2 | 1 | 1 | 1 | 0 | 3 | — | 3 | 2 | 0 | 0 | — | הודח | הודח | הודח | 16 |
| ניר | — | 4 | 6 | 6 | 5 | — | 0 | 1 | 1 | — | 6 | 3 | 4 | 4 | הודח | הודח | הודח | הודח | 40 |
| שירלי | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | 1 | 3 | 2 | — | 5 | 7 | 5 | הודחה | הודחה | הודחה | הודחה | הודחה | 23 |
| פול | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | 0 | 1 | 1 | — | 2 | 5 | הודח | הודח | הודח | הודח | הודח | הודח | 9 |
| חגית | — | 1 | 1 | 4 | 3 | 3 | 0 | 1 | 4 | — | 2 | הודחה | הודחה | הודחה | הודחה | הודחה | הודחה | הודחה | 19 |
| נעם | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | 0 | 2 | 3 | — | הודחה | הודחה | הודחה | הודחה | הודחה | הודחה | הודחה | הודחה | 5 |
| כפיר | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | 1 | 3 | 3 | הודח | הודח | הודח | הודח | הודח | הודח | הודח | הודח | הודח | 7 |
| אלון | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | 1 | גורש | גורש | גורש | גורש | גורש | גורש | גורש | גורש | גורש | גורש | גורש | 1 |
| אמלי | — | 2 | 1 | — | 2 | 3 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 8 |
| רונן | — | 1 | 1 | 1 | 2 | הודח | הודח | הודח | הודח | הודח | הודח | הודח | הודח | הודח | הודח | הודח | הודח | הודח | 5 |
| רות | — | 1 | 3 | 3 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 7 |
| יעל | — | 5 | 3 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 8 |
| מישל | — | 2 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 2 |

דיירים זמניים
| אורן | — | יצא | יצא | יצא | יצא | יצא | יצא | יצא | יצא | יצא | יצא | יצא | יצא | יצא | יצא | יצא | יצא | יצא | 0 |
הערות שוליים

↑  רן בוקר, ברגע האחרון: מתמודד נשאר מחוץ לאח הגדול - בגלל תגובתו לעטיפת ציפרלקס שמצא במלון, באתר ynet, 1 בינואר 2020
↑  ערן סויסה, רכילות מקומי, באתר ישראל היום, 2 במרץ 2020
↑  האח הגדול | עונה 2 | הדיירים| רשת 13, באתר חדשות 13, 26 בדצמבר 2019
↑  "האח הגדול" 2020: הכירו את הדיירים, באתר וואלה, 1 בינואר 2020
↑  סמדר שילוני, "האח הגדול": כשאורן חזן הפך את הבית, באתר ynet, 12 בינואר 2020
↑  [https://scopt.co.il/item/23110 רייטינג
כמה צפו בפרק הפתיחה של האח הגדול?], באתר scopt
↑  יותר צמוד מזה לא היה: האח הגדול מול הכוכב הבא, באתר scopt
↑  ארץ נהדרת פותחת עונה ולא נותנת לאח הגדול להפריע לה, באתר scopt
↑  רייטינג חמישי: תכניות גדולות ביום חלש, באתר scopt
↑  מהפך: האח הגדול מובילה על הכוכב הבא, באתר scopt
↑  רייטינג:רשת חוזרת להוביל את הפריים טיים עם ‘האח הגדול’, באתר אייס, 17 בינואר 2020
↑  רייטינג:הריב בין רונן לליאור הביא את האח הגדול לשיאים חדשים, באתר אייס, 26 בינואר 2020
↑  רייטינג:תקווה לא יכולה לדבר: כמה צפו אתמול באח הגדול?, באתר אייס, 31 בינואר 2020
↑  רייטינג:ראש בראש: האח הגדול וארץ נהדרת צמודות מתמיד, באתר אייס, 12 בפברואר 2020
↑  רייטינג:רייטינג: חתונה ממבט ראשון פותחת עונה שלישית, באתר אייס, 22 בפברואר 2020
↑  רייטינג:רייטינג: תכנית התחקירים של חיים אתגר מתקשה לשרוד ללא דודו טופז, באתר אייס, 26 בפברואר 2020
↑  רייטינג:אילנה דיין מול לירון וגיא: האח הגדול ועובדה ראש בראש, באתר אייס, 27 בפברואר 2020
↑  רייטינג:בחירות סבב ג’: איזה מדגם היה הנצפה ביותר אתמול?, באתר אייס, 2 במרץ 2020
↑  רייטינג:האח הגדול מול עובדה: מי הובילה את הרייטינג?, באתר אייס, 5 במרץ 2020
↑  רייטינג:היום הגדול של רשת: נתוני שיא בפרה פריים ובמהדורת החדשות, באתר אייס, 11 במרץ 2020
↑  רייטינג:התפשטות הקורונה הצליחה להחזיר את הצופים שברחו אחרי פיצול ערוץ 2, באתר אייס, 14 במרץ 2020
↑  רייטינג:אורן חזן חזר והצופים יחד איתו, באתר אייס, 18 במרץ 2020
↑  רייטינג:מחזירה מלחמה: האח הגדול מזנקת ל-22% רייטינג, באתר אייס, 19 במרץ 2020
↑  רייטינג:גמר האח הגדול? היציאה של ליאור דואק ניפקה רייטינג גבוה במיוחד, באתר אייס, 28 במרץ 2020
↑  רייטינג:האח הגדול: כמה צפו בהדחה המפתיעה של יוסי אורפלי?, באתר אייס, 1 באפריל 2020
↑  רייטינג:יש לנו חמישיית גמר: נתונים גבוהים במיוחד ל’אח הגדול’ ברייטינג , באתר אייס, 2 באפריל 2020
↑  תבנית:Scopt
מחזורי הפרסקו של פדובה מהמאה ה-14

מחזורי הפרסקו של פדובה מהמאה ה-14 (באיטלקית: Cicli di affreschi del XIV secolo di Padova, או גם Padova Urbs picta) הם אתר מורשת עולמית של ארגון אונסק"ו הכולל ארבעה מתחמים, ובהם שמונה מבנים או מתחמי מבנים, דתיים או חילונים, השוכנים כולם בתחומי העיר העתיקה המבוצרת של פדובה, כפי שהייתה במאה ה-14. במבנים, הפתוחים כולם לציבור, יש ציורי פרסקו שנעשו בין 1302 ל-1397 על ידי אומנים שונים עבור פטרונים שונים, ועם זאת הם מתאפיינים באחידות בסגנון ובתוכן. בין הציורים נכלל גם מחזור הציורים של ג'וטו די בונדונה בקפלת סקרובני שנחשב לסמן של תחילת ההתפתחות המהפכנית של ציורי הקיר, כמו גם מחזורי פרסקו של ציירים אחרים. קבוצת מחזורי הפרסקו מדגימה כיצד במהלך המאה ה-14 התפתחה אומנות הפרסקו במסגרת פרץ יצירתי וההבנה איך ליצור אשליה של מרחב תלת-ממדי.
האולם בפאלצו דלה רג'ונה
ביאורים

↑  נזיר, שהיה מתלמידיו של אנטוניוס מפדובה
הערות שוליים

↑  Padua’s fourteenth-century fresco cycles
↑  Executive Summary
הקפלה של לוקה בלודי המבורך
"גן עדן", כיפת הבפטיסטריום של פדובה